pythainlp/thai_wikipedia_clean_20230101 huggingface dataset:
อย่างไรก็ตาม ท่าแขกในสมัยนั้นน่าจะยังไม่ได้พัฒนามาจนกลายเป็นหัวเมืองขนาดใหญ่เช่นในปัจจุบัน และเชื่อว่าคงมีฐานะเป็นชุมชนที่มีความเจริญไม่น้อย ต่อมา ในสมัยเจ้าอนุวงศ์ พระองค์ทรงสั่งให้พระบรมราชากิตติศัพท์เทพฤๅยศ (มัง มังคละคีรี) เจ้าเมืองนครพนม (เมืองละคร) สร้างเมืองท่าแขกขึ้นฝั่งตรงข้ามกับเมืองนครพนม เพื่อกวาดต้อนผู้คนให้หนีศึกจากสยามเข้ามาอาศัยอยู่ พร้อมทั้งสั่งให้เจ้านายจากเวียงจันทน์มาช่วยควบคุมการก่อสร้าง หลังจากสยามยกทัพขึ้นมาแล้วทำให้การสร้างเมืองท่าแขกหยุดชะงักลง ดังปรากฏโดยละเอียดในเอกสารเพ็ชรพื้นเมืองเวียงจันทน์ ความว่า
"...แต่นั้น เคืองพระทัยเจ้าองค์ยั้งขม่อมหลวง พระก็จัดไพร่พร้อมดาห้างแต่งตัว เฮาจงคืนเมืองตั้งหนองบัวขนันอยู่ ภายพุ้น แต่ว่าครัวขี้ฮ้ายอย่าต้านต่อซน ท่านเอ๋ย พระก็ฮับสั่งให้เจ้าแห่งเมืองลคร เจ้าจงพาพลคืนอย่านานคาค้าง คันว่าเมือเถิงห้องอย่านานเฮ็วฮีบ จริงเทอญ จัดไพร่ข้ามของแท้อย่านาน หั้นท่อน แล้วจึงพาพลตั้งแปลงเวียงขนันอยู่ แฝงฝ่ายน้ำทางพุ้นแวดระวัง เที่ยวเทอญ ฯ แต่นั้น หัวเมืองเจ้าชาวลครไวฮีบ อ่วยหน้าช้างคืนแท้บ่นาน ทั้งวันแท้ทั้งคืนเขียวถีบ ย่านแต่เศิกลัดต้อนตันฆ่าหว่างทาง เศิกเหล่าเลยถีบม้าเต้นไล่ตามหลัง เจ้าก็อวนกำลังต่อเลวหนีแท้ ตั้งแต่ครราชเท่าเถิงเขตต์ขงละมุม เขาก็นำไปลัดที่โพนทันม้า ตันขนันต้อนครัวไทยยายอยู่ เขาก็ฮัดเฮ่งต้อนตันหน้าสู่ทาง ม้มจากหั้นเถิงท่งเชียงไต เขาก็ไหลพลนำผ่าเลวฟันฆ่า ก็จึงเถิงแห่งห้องขงเขตต์เมืองพิมาย กลายแดนไทยด่วนเมือทั้งฟ้าว วันคืนแท้บ่มีนานยามยีบ ก็จึงเถิงแห่ห้องลครแท้ที่ตน หั้นแล้ว เจ้าก็ใช้ถีบม้าไปป่าวขงลคร จัดครัวไปข้ามของอย่าช้า ไผอย่าดลคาค้างจักคนลูกอ่อน จริงเทอญ ปัดกวาดข้ามของแท้สู่คน เทียวเทอญ ย่านแต่ครัวจิ่มใกล้ลุกขึ้นเป็นเศิก บ่ฮู้ เห็นแต่ครัวเต็มเมืองสู่ภายจริงแท้ โตหากไปเทม้างเมืองเขาปัดกวาดมานั้น มันก็ดูมากล้มกลัวย่านหมู่เขา แท้แล้ว เขาหากอยู่ครราชพู้นติดต่อตามมา ไผบ่อาจมืนตาฮบต่อซนเขาแพ้ แต่ภูเขาขั้นเท่าที่ศรีคอนเตา ศีร์ษะเกษเขาก็มาอยู่เต้าเต็มแท้สู่ภาย แล้วเหล่าเอาตัวข้ามแคมของปัดขอด ลาวหมู่นั้นแทนบ้านสู่ภาย หั้นแล้ว ฯ แต่นั้น เจ้าก็จัดคนสร้างแปลงเวียงท่าแขก ลวงกว้างได้สามฮ้อยชั่ววา เวียงจันทร์เจ้าเวียงแกเป็นแก่ มาแนะให้เขาตั้งก่อเวียง ลวงสูงได้พอประมาณเจ็ดศอก ใหญ่แลน้อยเวียนอ้อมสี่กำฯ..."
"...เถิงเมื่อเดือนหกขึ้นสิบสองค่ำ มาเถิง เจ้าก็แปลงตราขัดฮอดละครมิช้า เจ้าให้หาเกณฑ์คนกล้าไปตีเหมราษฐ เสียเทอญ เหตุว่าเหมราฐนั้นเขาเกิดเป็นเศิกขึ้นแล้ว ให้เจ้าไปตีเสียอย่ากลายเดี๋ยวนี้ อันว่าปลูกเวียงนั้นเซาดูหยุดก่อน หั้นเทอญ จักว่าดีแลฮ้ายเมือหน้าบ่เห็น ฯ แต่นั้น นายคุมเจ้าเวียงแกแจ้งเหตุ เจ้าก็ฮัดเฮ่งขึ้นทั้งฟ้าวบ่เซา เจ้าก็กลับเมือเฝ้าบาทายั้งขม่อม เห็นแต่เฮือตั้งเต้าเต็มน้ำกึ่งกอง...แต่นั้น เมืองละครพร้อมมหาไชยฟ้าวฟั่ง ไปฮอดท่าแขกแล้วบ่เห็นแท้ที่ใด เห็นแต่ลาวเต็มเต้าเมืองลครของเก่า ภายพุ้น เขาก็คืนคอบไหว้องค์เจ้าสู่อัน หั้นแล้ว แกวก็เลยเคียดคล้อยป้อยด่าคำแข็ง สูอย่าเลิงๆ ตัวะล่ายกูฉันนี้ อันว่าของฟากนั้นบ้านอยู่เดิมเขา แท้นา สูว่าเศิกมาเต็มฝ่ายเฮาภายนี้ สูจงไปตั้งค่ายเป็นด่านหนองหลาง หั้นเทอญ กูจักเอากำลังเคลื่อนไปในหั้น หน่วยหนึ่งตั้งท่าแขกแคมของ ที่พุ้น ผุงหมู่ไทยเมืองสูอยู่ตระเวนภายหั้น คันว่าเศิกหากข้ามยามใดให้มาคอบ กูเทอญ กูก็บ่หย่อนย้านเสียมนั้นท่อใย แท้แล้ว ให้สูจัดมาเฝ้ายังกูให้มันมาก จริงเทอญ กูนี้คนเจ้าฟ้าหาญแท้อยู่กลาง หั้นแล้ว ฯ..."
หลังจากสยามได้เข้าบุกเผานครเวียงจันทน์แล้ว ประชาชนในเมืองท่าแขกเชื่อว่า เจ้าอนุวงศ์ได้โปรดเกล้าฯ ให้ชาวบ้านชาวเมืองนำพระพุทธรูปมีค่าสำคัญต่างๆ ไปหลบซ่อนการปล้นของฝ่ายสยาม หนึ่งในสถานที่สำคัญของการเก็บรักษาโบราณวัตถุล้ำค่าเหล่านี้คือ ถ้ำปลาฝา แขวงคำม่วน
ต่อมาบุตรชายเจ้าเมืองนครพนมและเป็นหลานชายของพระบรมราชากิตติศัพท์เทพฤๅยศ (มัง มังคละคีรี) ผู้สร้างเมืองท่าแขก ได้แก่ เจ้าอุปฮาต (จันทร์ทองทิพย์) ว่าที่เจ้าเมืองนครพนม และพระยาพนมนครานุรักษ์สิทธิศักดิ์เทพฤๅยศ (ยศวิชัย) เจ้าเมืองนครพนม ๒ พี่น้องเกิดวิวาทบาดหมางกัน ด้วยท้าวยศวิชัยผู้น้องโจทย์ฟ้องท้าวจันทร์ทองทิพย์ผู้พี่ตั้งแต่สมัยยังรักษาราชการเมืองไปยังข้าหลวงใหญ่ฝ่ายสยามว่า ท้าวจันทน์ทองทิพย์สมาคมคบคิดกับเอเยนต์การค้าใหญ่ของฝ่ายฝรั่งเศส สยามสั่งให้พระยาโพนพิสัยสรเดช (คำสิงห์ สิงห์ศิริ) เจ้าเมืองโพนพิสัย มาเชิญตัวท้าวจันทน์ทองทิพย์ไปชำระความกับข้าหลวงใหญ่ฝ่ายสยาม ท้าวจันทร์ทองทิพย์ไม่พอใจอย่างมากจึงชักชวนประชาชนฝั่งขวาแม่น้ำโขงข้ามไปอาศัยอยู่ฝั่งซ้ายมากกว่า ๗๐ คน พร้อมทั้งอัญเชิญเครื่องยศพระราชทานของเจ้าเมืองนครพนมผู้เป็นพระราชบิดา ตลอดจนหอกทองคำอันเป็นสมบัติของราชตระกูลเจ้าเมืองนครพนมในอดีตซึ่งเคยใช้รบกับพวกฮ่อ แอบนำข้ามแม่น้ำโขงไปอยู่ในอารักขาของฝรั่งเศส ฝรั่งเศสพึงพอใจอย่างมากจึงปูนบำเน็จตั้งให้ท้าวจันทน์ทองทิพย์เป็นเจ้าเมืองท่าแขก พร้อมทั้งอุปการะเลี้ยงดูเป็นอย่างดี ความสัมพันธ์อันดีระหว่างเจ้านายเมืองนครพนมกับฝรั่งเศสนั้นเหตุเนื่องมาจากว่า ม. เปราต์ เอเยนต์การค้าฝรั่งเศสเมื่อครั้งเดินทางมากำกับการที่เมืองนครพนม ได้ชอบพอกับอาชญานางจันสด ธิดาท้าวพรหมสุรินทร์ ซึ่งเป็นเป็นพระราชนัดดาของเจ้าเมืองนครพนมและเป็นพระนัดดาของพระราชกิจภักดีกรมการเมืองนครพนมชั้นผู้ใหญ่ ทั้งสองจึงได้ตกลงแต่งงานทำพิธีบายศรีผูกสัมพันธ์ทางเครือญาติกันต่อหน้าเจ้าเมืองนครพนม จนไม่เป็นที่พอใจแก่สยามนั่นเอง
่ในปี พ.ศ. 2436 (ค.ศ. 1893) ลาวตกเป็นอาณานิคมของฝรั่งเศสและได้มีการปักปันเขตแดนกับสยาม ต่อมา ในวันที่ 3 ตุลาคม เจ้าหน้าที่ฝรั่งเศสได้เดินเรือขึ้นไปตามแม่น้ำโขงเพื่อตรวจตราการปฏิบัติงานของคอมมิแซร์ (หรือพระยากอม) ที่อยู่ในแผ่นดินของลาว เรือของฝรั่งเศสในเวลานั้นต้องใช้ฟืนจุดจึงจะสามารถแล่นไปได้เนื่องจากเป็นระบบไอน้ำ ฝรั่งเศสจึงสั่งให้คนลาวตัดฟืนแล้ววางไว้ที่ริมแม่น้ำโขง ครั้งหนึ่งที่ฝรั่งเศสได้จอดเรือเพื่อนำฟืนไปไว้บนเรือ ก็ทำให้ได้โอกาสดูประชาชนชาวลาวทำบุญโดยเอาตะกั่วมาหลอมเป็นดอกผึ้ง ฝรั่งเศสจึงนำดอกผึ้งไปค้นคว้าและตรวจสอบ จึงพบว่าตามแม่น้ำสายนี้น่าจะมีแหล่งปูนและแหล่งตะกั่ว ฝรั่งเศสจึงจัดตั้งโรงงานอยู่ที่ปากแม่น้ำ ด้วยเหตุนี้บริเวณนั้นจึงได้ชื่อว่าเมืองหินปูน ต่อมาก็เรียกเพี้ยนกันว่าเมืองหินบูน บางคนก็เรียกว่าเมืองศรีบุญเฮืองฟองวินห์ เพราะเดิมนั้นเมืองหินบูนเป็นหมู่บ้านชื่อบ้านศรีบุญเฮือง (บ้านศรีบุญเรือง) มาก่อน แล้วทางฝรั่งเศสได้แต่งตั้งให้คนเวียดนามชื่อ ฟองวิน (ฟองวินห์) มาเป็นผู้คุมงานอยู่ที่นั้นทั้งหมด ต่อมาถึง พ.ศ. 2451 (ค.ศ. 1908) ฝรั่งเศสเห็นว่าที่ตั้งเมืองหินบูนบริเวณชายฝั่งเริ่มมีการกัดเซาะพังทลายไปเรื่อยๆ จึงทำการย้ายเมืองหินบูนไปตั้งอยู่ที่เมืองท่าแขกและสร้างให้เมืองท่าแขกเป็นตัวเมืองศูนย์กลางการปกครองตั้งแต่นั้นมา
การเดินทางไปเมืองท่าแขกจากประเทศไทย สามารถทำได้โดยผ่านด่านพรมแดนที่สะพานมิตรภาพ 3 ตำบลอาจสามารถ อำเภอเมืองนครพนม จังหวัดนครพนม ซึ่งเป็นจุดกึ่งกลางในการเดินทางระหว่างเวียงจันทน์ถึงปากเซ
ปัญหาการตัดสินใจ
ปัญหาการตัดสินใจ  เป็นปัญหาในทฤษฎีการคำนวณได้และทฤษฎีความซับซ้อนในการคำนวณ ซึ่งพิจารณาค่าอินพุตและตอบเพียงว่า "ใช่" หรือ "ไม่ใช่" เท่านั้น เช่นปัญหาที่ถามว่าจำนวนเต็ม x เป็นจำนวนเฉพาะใช่หรือไม่
มุมมองต่อปัญหาการตัดสินใจ.
ในมุมมองของภาษารูปนัย ปัญหาการตัดสินใจสามารถมองเป็น ปัญหาสมาชิก (member problem) ได้ โดยมองว่าปัญหาการตัดสินใจเป็นการพิจารณาว่าอินพุตที่เข้ามา"เป็นสมาชิกของ" (membership) เซตหรือไม่? หรือ"เป็นสมาชิกของ" ภาษาหรือไม่ ยกตัวอย่างเช่น กำหนดให้ P1 แทนปัญหาที่ว่าจำนวนเต็ม x เป็นจำนวนเฉพาะใช่หรือไม่ ถ้าเราให้ "Prime" เป็นเซตของจำนวนเฉพาะ เราก็สามารถเปลี่ยนปัญหา P เป็นปัญหาสมาชิกได้ว่า P1 จำนวนเต็ม x เป็นสมาชิกของเซต "Prime" หรือไม่ นั่นเอง
เรายังสามารถมองปัญหาบนจำนวนเต็มใดๆ เป็นปัญหาการตัดสินใจจำนวนอนันต์แบบนับได้ได้เช่น กำหนดให้ P2 แทนปัญหาที่ถามว่าจำนวนเต็ม xมีตัวประกอบเฉพาะจำนวนกี่ตัว เราก็สามารถใช้ปัญหาการตัดสินใจช่วยโดยการไล่ถามบนเซตของจำนวนเต็มว่า
ถ้าไล่ถามแล้วพบว่าข้อใดตอบว่าใช่ เราก็สามารถตอบได้ว่าจำนวนเต็มดังกล่าวเป็นคำตอบของปัญหา P2
การตัดสินได้และการรับรองได้.
การพิจารณาว่าปัญหาการตัดสินใจหนึ่งๆ เป็นปัญหาที่แก้ได้หรือไม่เป็นประเด็นที่สำคัญในทฤษฎีการคำนวณได้ ทฤษฎีการคำนวณได้ จึงได้นิยามศัพท์คำว่า การตัดสินได้ และ การรับรองได้ โดยนิยามไว้ดังนี้
จะสังเกตเห็นว่า ปัญหาที่ตัดสินได้ย่อมเป็นปัญหาที่รับรองได้ไปด้วยและปัญหาที่ตัดสินไม่ได้อาจเป็นปัญหาที่รับรองได้ก็ได้ ยกตัวอย่างปัญหาที่ตัดสินไม่ได้แต่รับรองได้เช่น ปัญหาการยุติการทำงาน เป็นต้น
ความบริบูรณ์ของปัญหา.
การพิจารณาว่าปัญหาการตัดสินใจหนึ่งๆ เป็นปัญหาที่มีความซับซ้อนอย่างไรเมื่อเทียบกับปัญหาการตัดสินใจอื่นๆ เป็นประเด็นที่สำคัญในทฤษฎีความซับซ้อนในการคำนวณ ทฤษฎีความซับซ้อนในการคำนวณ จึงได้นิยามศัพท์คำว่าความบริบูรณ์ของปัญหา โดยนิยามว่า
ปัญหาการตัดสินใจ P ใดๆ เป็นปัญหาที่บริบูรณ์ (complete) บนเซตของปัญหาการตัดสินใจ S และการลดรูปแบบ formula_1 ก็ต่อเมื่อ
ยกตัวอย่างเช่น ปัญหาความสอดคล้องแบบบูล เป็นปัญหาที่บริบูรณ์บนกลุ่มปัญหาเอ็นพี และการลดรูปด้วยเวลาเชิงพหุนาม เพราะ ปัญหาความสอดคล้องแบบบูล เป็นสมาชิกของปัญหาเอ็นพี และทุกๆ ปัญหาเอ็นพี สามารถลดรูป ด้วยเวลาเชิงพหุนาม ไปยังปัญหาความสอดคล้องแบบบูลได้
สะพานมิตรภาพไทย-ลาว แห่งที่ 3
คำม่วน
อาโอโมริ (เมือง)
เมืองอาโอโมริ  เป็นเมืองเอกของจังหวัดอาโอโมริ ทางตอนเหนือของภูมิภาคโทโฮกุ ประเทศญี่ปุ่น ในปี 2009 คาดว่ามีประชากรประมาณ 302,068 คน มีขนาดพื้นที่ 824.52 ตารางกิโลเมตร
อาโอโมริตั้งอยู่กึ่งกลางของจังหวัดระหว่างชายฝั่งด้านใต้ของอ่าวอาโอโมริซึ่งอยู่ทางทิศเหนือของเมือง และภูเขาฮักโกดะทางทิศใต้
เมืองอาโอโมริเป็นศูนย์กลางพาณิชยกรรมของจังหวัดอาโอโมริ อาชีพเกษตรกรรมและการประมงคิดเป็นเพียง 4 เปอร์เซ็นต์ ของเศรษฐกิจโยรวมของเมืองเท่านั้น อีก 16.2 เปอร์เซ็นต์เป็นอุตสาหกรรมการผลิต และอีก 78.2 เปอร์เซ็นต์ เป็นอุตสาหกรรมบริการ
อำเภอเกาะสอง
เกาะสอง  เป็นหนึ่งในสองอำเภอของจังหวัดเกาะสอง เขตตะนาวศรี ประเทศพม่า โดยมีเมืองหลักคือ เมืองเกาะสอง
ในปี ค.ศ. 1859 กลุ่มประชาชนชาวจีนและชาวไทย เดิมตั้งถิ่นฐานที่เมืองมะลิวัลย์ ซึ่งตั้งห่างจากเกาะสองไปทางเหนือประมาณ 24 กิโลเมตร จนต่อมาในปี ค.ศ. 1865 นายูดา อะเหม็ด ได้นำกลุ่มชาวมลายู-อาหรับ ที่เดินทางค้าขายในแถบหมู่เกาะมะริด ได้ลงหลักปักฐานกันหน้าอ่าววิกตอเรียพ็อยนต์
ในปี ค.ศ. 1872 เซอร์แอชลีย์ ดีน นายกเทศมนตรีคนที่สามที่ปกครองมะริด ได้มอบหมายให้ตำรวจคนแรกเข้ามาประจำการที่เมืองมะลิวัลย์ จนในปี ค.ศ. 1891 หน่วยงานของภาครัฐได้ย้ายออกจากมะลิวัลย์มาตั้งในที่ใหม่คือเกาะสอง เนื่องจากมะลิวัลย์ตั้งอยู่ใกล้กับแม่น้ำที่ตื้นมีขนาดเล็กไม่สามารถนำเรือขนาดใหญ่เข้าไปได้ อย่างไรก็ตามประชาชนเชื้อสายไทยในมะลิวัลย์ยังคงหลงเหลืออยู่ แต่ก็มีจำนวนหนึ่งที่อพยพเข้ามายังฝั่งไทย
ประชากรเขตเกาะสองมีกลุ่มชาติพันธุ์หลักคือชาวพม่า และกลุ่มชาติพันธุ์อื่น ๆ เช่น ชาวไทย ไทใหญ่ กะเหรี่ยง มอญ จีน มลายู และอินเดียเข้ามาตั้งถิ่นฐาน และเกาะสองกับจังหวัดระนองมีการติดต่อกันในด้านเศรษฐกิจ และการท่องเที่ยว โดยดินแดนทั้งสองมีแม่น้ำกระบุรีที่ไหลออกไปสู่ทะเลอันดามันกั้นเอาไว้
ฮันกาวี
สก็อตต์ ฮอลล์
สก็อตต์ โอลิเวอร์ ฮอลล์ (Scott Oliver Hall; – ) เป็นนักมวยปล้ำอาชีพชาวอเมริกันที่ใช้ชื่อในวงการมวยปล้ำว่า เรเซอร์ รามอน (Razor Ramon) และ สก็อตต์ ฮอลล์ (Scott Hall) สังกัด WWF/WWE และWCW เคยเป็นส่วนหนึ่งในสมาชิกของกลุ่มนิวเวิลด์ออร์เดอร์ หรือ nWo เป็นอดีตแชมป์ยูไนเต็ด สเตทส์ เฮฟวี่เวท WCW 2สมัย แชมป์อินเตอร์คอนติเนนทัล 4สมัย แชมป์แทกทีม WCW 7สมัย แชมป์โลกเทเลวิชั่น WCW 1สมัย รางวัล สแลมมีอะวอร์ด แมตช์ยอดเยี่ยมแห่งปี1996 และได้เข้าสู่ หอเกียรติยศดับเบิลยูดับเบิลยูอี ประจำปี 2014 และในนาม nWo ปี 2020
ศูนย์วิทยพัฒนา มหาวิทยาลัยสุโขทัยธรรมาธิราช จังหวัดนครนายก
ศูนย์วิทยบริการและชุมชนสัมพันธ์ มหาวิทยาลัยสุโขทัยธรรมาธิราช จังหวัดนครนายก เป็น 1 ใน 10 ศูนย์วิทยพัฒนาของมหาวิทยาลัยสุโขทัยธรรมาธิราช ตั้งอยู่ในจังหวัดนครนายก
196 หมู่ที่ 5 ตำบลศรีกะอาง อำเภอบ้านนา จังหวัดนครนายก 26110
แนวคิดเป็นมหาวิทยาลัยเปิด เน้นระบบการศึกษาทางไกล บริการนักศึกษาให้ทั่วถึง สามารถเปิดโอกาสการศึกษาและเสริมประสบการณ์ให้กับนักศึกษา เป้าหมายบริการทั้งส่วนกลางและส่วนภูมิภาค อาศัยความร่วมมือจากหน่วยงานราชการต่างๆ ได้กำหนดแนวคิดศูนย์บริการการศึกษาประจำภูมิภาคแบบถาวร ภายใต้การดูแลของสำนักบริการการศึกษา
ในปี พ.ศ. 2538 มหาวิทยาลัยได้เปลี่ยนชื่อศูนย์วิทยบริการเป็นศูนย์วิทยพัฒนาบริการ และได้เปิดให้บริการทั้งสิ้น 5 แห่ง ได้แก่
ในแผนพัฒนาการศึกษาระดับอุดมศึกษา ระยะที่ 8 (พ.ศ. 2540-2544)ได้อยู่ภายใต้การดูแลของหน่วยงานใหม่คือ สำนักวิทยพัฒนาบริการ
ในปี พ.ศ. 2541 เปิด
ในปี พ.ศ. 2542 เปิด
ในปี พ.ศ. 2543 เปิดศูนย์วิทยพัฒนาบริการจังหวัดนครนายก และ ได้เปลี่ยนชื่อจาก สำนักวิทยพัฒนาบริการ เป็น สำนักวิทยพัฒนา และ ศูนย์วิทยพัฒนบริการ เป็น ศูนย์วิทยพัฒนา มหาวิทยาลัยสุโขทัยธรรมาธิราช และในปี พ.ศ. 2564 ศูนย์วิทยพัฒนา มหาวิทยาลัยสุโขทัยธรรมาธิราช ได้เปลี่ยนชื่อ ศูนย์วิทย์บริการและชุมชนสัมพันธ์ มหาวิทยาลัยสุโขทัยธรรมาธิราช
เศรษฐีชี้ทางรวย
เศรษฐีชี้ทางรวย (The Richest man in Babylon) เป็นหนังสือที่แต่งโดย จอร์จ แซมูเอล คลาสัน (George Samuel Clason) มีเป้าหมายในการถ่ายทอด โดยเริ่มต้นขึ้นจากชุดจุลสารที่ธนาคารและบริษัทประกันแจกจ่ายในปี ค.ศ. 1926 หรือ พ.ศ. 2469 แล้วนำจุลสารฉบับที่คนนิยมมารวมกันเป็นหนังสือเล่มนี้ขึ้น เล่มหลังสุดถูกจัดจำหน่ายโดย บีเอ็น พับบลิชชิ่ง (BN Publishing) ในเดือนมีนาคมปี ค.ศ. 2007 (พ.ศ. 2550)
ศูนย์วิทยพัฒนามสธ. จังหวัดนครนายก
เอ็ลเซ็ท 127 กราฟ เซ็พเพอลีน
เรือเหาะเยอรมันเซ็พเพอลีน หมายเลข 127 ( หรือชื่อทะเบียนคือ เด-เอ็ลเซ็ท 127 (D-LZ 127) เป็นเรือเหาะของบริษัทเรือเหาะอากาศเซ็พเพอลีน
การเดินเรือ.
เอ็ลเซ็ท127 ออกทำการบินในช่วง ค.ศ. 1928 ถึง 1937 ตั้งชื่อตามกราฟแฟร์ดีนันท์ ฟ็อน เซ็พเพอลีน ผู้บุกเบิกกิจการบินด้วยเรือเหาะ และผู้ก่อตั้งบริษัทลุฟชิฟบาว เซบเปลิน
เรือเหาะลำนี้มีชื่อเสียงในจากการบินมากกว่า 590 เที่ยวบิน เป็นระยะทางมากกว่าหนึ่งล้านไมล์ (1.7 ล้านกิโลเมตร) และสร้างสถิติต่างๆ มากมาย รวมทั้งการเดินทางรอบโลก โดยเดินทางข้ามมหาสมุทรแอตแลนติก 133 ครั้ง มหาสมุทรแปซิฟิก 1 ครั้ง บรรทุกผู้โดยสารทั้งสิ้น 13,110 คน โดยไม่เคยเกิดอุบัติเหตุ
เรือเหาะกราฟ เซ็พเพอลีน สร้างขึ้นตามคำสั่งของด็อกเตอร์ฮูโก เอ็กเคนเนอร์ ผู้จัดการบริษัท ลุฟชิฟบาว เซ็พเพอลีน โดยในช่วงเริ่มแรกบริษัทได้ขอทุนสร้างจากรัฐบาลสาธารณรัฐไวมาร์แต่ถูกปฏิเสธ เอ็กเคนเนอร์จึงหันไประดมเงินทุนจากผู้ลงทุนทั่วประเทศเยอรมนี เขายังรับหน้าที่เป็นผู้บังคับการเรือเหาะในการเดินทางครั้งสำคัญหลายครั้ง เรือเหาะมีขนาดความยาว 236.53 เมตร (776 ฟุต) เส้นผ่านศูนย์กลาง 30.48 เมตร (100 ฟุต) มีปริมาตร 105,000 ลบ.ม. ภายในบรรจุก๊าซไฮโดรเจน ใช้เครื่องยนต์มายบาคขนาด 550 แรงม้า 5 เครื่อง ทำความเร็วสูงสุดได้ 128 กิโลเมตร/ชั่วโมง
การเกิดอุบัติเหตุ.
ภายหลังการเกิดอุบัติเหตุของเอ็ลเซ็ท 129 ฮินเดินบวร์ค ในปี ค.ศ. 1937 เรือเหาะไฮโดรเจนทุกลำของบริษัทไม่ได้ถูกนำมาใช้งานในเชิงพาณิชย์อีกเลย เนื่องจากผู้โดยสารไม่มั่นใจในความปลอดภัย หลังจากปลดประจำการกราฟ เซ็พเพอลีนถูกใช้เป็นพิพิธภัณฑ์ และถูกรื้อถอนในเดือนมีนาคม ค.ศ. 1940 ตามคำสั่งของแฮร์มันน์ เกอริง พร้อมกับเอ็ลเซ็ท 130 กราฟ เซ็พเพอลีน 2 เพื่อนำวัสดุไปใช้สร้างเครื่องบินรบใช้งานในสงครามโลกครั้งที่สอง
LZ 127 Graf Zeppelin
กราฟ เซปเปลิน
เรือเหาะกราฟ เซปเปลิน
ไบรอัน คลัฟ
ไบรอัน คลัฟ  อดีตผู้จัดการทีมฟุตบอลชาวอังกฤษผู้เป็นเสมือนตำนานของวงการฟุตบอลอังกฤษ มีชื่อเต็มว่า ไบรอัน โฮเวิร์ด คลัฟ (Brian Howard Clough) เกิดเมื่อวันที่ 21 มีนาคม ค.ศ. 1935 ที่เมืองมิดเดิลสโบร ประเทศอังกฤษ เริ่มต้นเล่นฟุตบอลในตำแหน่งศูนย์หน้าให้กับทีมมิดเดิลสโบร ในปี ค.ศ. 1955 และได้ย้ายไปร่วมทีมซันเดอร์แลนด์ โดยมีสถิติการเล่นฟุตบอลในระดับสโมสรทั้งหมด 222 นัด ยิงได้ถึง 204 ประตู
ในระดับทีมชาติเคยติดทีมชาติอังกฤษตั้งแต่ชุดเยาวชน ทีมชาติชุดสำรอง และทีมชาติชุดใหญ่ในช่วงสั้น ๆ โดยเล่นให้เป็นจำนวน 2 นัด ในปี ค.ศ. 1959
คลัฟ เริ่มเป็นผู้จัดการทีมตั้งแต่ ปี ค.ศ. 1967 หลังเลิกเล่นฟุตบอลจากปัญหาบาดเจ็บที่หัวเข่าในปี ค.ศ. 1962 โดยสร้างชื่อมาจากการเป็นผู้จัดการทีมดาร์บี เคาน์ตี และสามารถพาทีมดาร์บี เคาน์ตี ซึ่งเป็นสโมสรฟุตบอลขนาดเล็ก คว้าแชมป์ดิวิชั่น 1 ซึ่งเป็นแชมป์ฟุตบอลลีกสูงสุดของอังกฤษ (ในขณะนั้น) ได้ในปี ค.ศ. 1971-ค.ศ. 1972 เป็นครั้งแรกในประวัติศาสตร์สโมสร
จากนั้น ย้ายมาคุมทีมนอตติงแฮม ฟอเรสต์ ในปี ค.ศ. 1975 และพาทีมคว้าแชมป์ยูโรเปียนคัพ ถึง 2 สมัย ติดต่อกัน คือ ในปี ค.ศ. 1979 และ ค.ศ. 1980 นอกจากนี้แล้วยังพาทีมคว้าแชมป์ดิวิชั่น 1, ลีก คัพ และสร้างประวัติศาสตร์ด้วยการทำทีมไม่แพ้ทีมใดติดต่อกันนานถึง 42 นัด ซึ่งเป็นสถิติที่ยาวนานก่อนที่จะมาทำลายลงโดย ทีมอาร์เซนอลในอีกหลายปีต่อมา
อย่างไรก็ตาม คลัฟ ยังได้ชื่อว่าเป็น ผู้จัดการทีมที่มีอารมณ์ร้อนและวาทะที่ร้อนแรง จนได้รับฉายาว่า "กุนซือปากกรรไกร" โดยเฉพาะ ในปี ค.ศ. 1989 ในนัดที่ นอตติงแฮม ฟอเรสต์ เอาชนะ ทีมควีนส์ปาร์ค เรนเจอร์ส ในรายการลีก คัพ รอบก่อนรองชนะเลิศ คลัฟ ในฐานะผู้จัดการทีมนอตติงแฮม ฟอเรสต์ ได้วิ่งลงไปชกแฟนบอล 2 คนที่วิ่งลงมาในสนาม ซิตี กราวนด์ จนถูกทาง สมาคมฟุตบอลอังกฤษ ลงโทษด้วยการปรับเป็นเงิน 5,000 ปอนด์ (ประมาณ 375,000 บาท)
แต่ในการเป็นผู้จัดการทีมลีดส์ ยูไนเต็ด นั้น คลัฟไม่ประสบความสำเร็จเสียเลย โดยทำหน้าที่เพียง 44 วันเท่านั้น ระหว่างเดือนกรกฎาคม-กันยายน ค.ศ. 1974 ตั้งแต่เมื่อเดินทางมาถึง คลัฟได้บอกให้บรรดานักฟุตบอลของทีมทิ้งถ้วยรางวัลและเหรียญตราต่าง ๆ ที่ได้มาหมดเสียเพราะได้มาด้วยการโกง อีกทั้งก่อนหน้านั้นคลัฟก็ได้เรียกร้องให้ทีมปรับผู้จัดการคนเก่า คือ ดอน เรวีส์ ทิ้งเสียเพราะทีมในขณะนั้นมีการเล่นขี้โกงจนเป็นนิสัย นั่นทำให้คลัฟไม่ได้รับการยอมรับจากนักฟุตบอล โดยมีสถิติชนะเพียงแค่นัดเดียวจากทั้งหมด 6 นัด อยู่ในอันดับ 4 จากท้ายตารางคะแนน ทั้งที่ฤดูกาลที่แล้ว ลีดส์ ยูไนเต็ด เป็นแชมป์เก่า ซึ่งในช่วงเวลานี้ถูกเรียกว่าเป็น "นรกแตก" สำหรับชีวิตของไบรอัน คลัฟ ได้เลยทีเดียว
ไบรอัน คลัฟ เสียชีวิตลงเมื่อวันที่ 20 กันยายน ค.ศ. 2004 ตรงกับวันจันทร์ ที่โรงพยาบาลในเมืองดาร์บี ด้วยโรคมะเร็งที่ช่องท้อง ในวัย 69 ปี ซึ่งหลังจากการเสียชีวิตของเขา ก่อนการแข่งขันฟุตบอลพรีเมียร์ลีก ก็ได้มีการยืนไว้อาลัยให้แก่การเสียชีวิตของเขาด้วย
ไบรอัน คลัฟ ได้ชื่อว่าเป็นผู้จัดการทีมชาวอังกฤษที่ยิ่งใหญ่ที่สุดที่ไม่ได้คุมทีมชาติอังกฤษ ปัจจุบัน มีประติมากรรมที่สร้างจากทองแดงเพื่อระลึกถึงเขาที่หน้าสโมสรดาร์บี เคาน์ตี และ นอตติงแฮม ฟอเรสต์ อีกทั้งมีการตั้งชื่อถนนตามชื่อของเขาเพื่อเป็นเกียรติประวัติ และในปี ค.ศ. 2009 ได้มีการสร้างภาพยนตร์ที่ว่าด้วยถึงชีวประวัติของเขา ในชื่อเรื่องว่า "The Damned United" นำแสดงโดย ไมเคิล ชีน
ไทม์ (วงดนตรี)
ไทม์  เป็นกลุ่มดนตรี มีผลงานอัลบั้ม 4 ชุดกับสังกัดแกรมมี่ ซึ่งชุดแรกและชุดที่สองอยู่ในสังกัดย่อยของแกรมมี่คือแกรมมี่ แกรนด์ ส่วนชุดที่สามและสีอยู่ในค่ายอัพจี โดยมีเพลงดังติดชาร์ตคือเพลง "ขอใจเธอคืน", "สวยแล้วหยิ่ง", "เฒ่าหัวงู", "ก่อนมะลิบาน" และเพลง "น้องไก่" เป็นต้น
People Channel
K-Pop
แต่ปางก่อน
แต่ปางก่อน เป็นนวนิยายไทยแนวย้อนยุค ที่สร้างจากบทประพันธ์ของ แก้วเก้า (นามปากกาของ คุณหญิงวินิตา ดิถียนต์) มีการสร้างเป็นละครโทรทัศน์มาแล้วถึงสองครั้ง คือ ในปี พ.ศ. 2530 และ พ.ศ. 2548 โดยออกอากาศทางไทยทีวีสีช่อง 3 ส่วนในปี พ.ศ. 2560 ได้มีการนำมาสร้างใหม่อีกครั้ง โดยออกอากาศทาง ช่องวัน และมีเพลงนำละครที่แต่งโดย วิรัช อยู่ถาวร จนกลายเป็นเพลงฮิตตลอดกาล
หม่อมเจ้ารังสิธร หรือท่านชายใหญ่ พระโอรสองค์เดียวของเสด็จในกรมฯ ในรัชสมัย ร.6 ได้พบรักกับ เจ้านางม่านแก้ว ที่ได้เข้ามาฝากเนื้อฝากตัวที่วังของเสด็จพ่อ เพื่อศึกษาเล่าเรียน หม่อมพเยีย มารดาของท่านชายใหญ่คัดค้านเต็มที่ เนื่องด้วยริษยาที่ม่านแก้วเป็นคนโปรดของเสด็จฯ และมีความสามารถทางภาษาหลายด้าน และที่สำคัญได้หมายมาดให้ท่านชายใหญ่ได้สมรสกับ หม่อมเจ้าหญิงวิไลเรขา ซึ่งมีศักดิ์เป็นญาติผู้น้อง แต่ท่านชายใหญ่ก็ยังยืนยันที่จะแต่งงานกับเจ้านางม่านแก้ว ในคืนวันส่งตัวเข้าหอ เจ้านางม่านแก้วถูกลอบวางยาพิษอย่างโหดเหี้ยมจนเสียชีวิต สร้างความเสียใจให้แก่ท่านชายใหญ่เป็นอย่างยิ่ง และด้วยความรักที่มีต่อเธอ ท่านชายใหญ่ไม่ยอมที่จะมีรักกับใครอีกแม้กระทั่งหม่อมเจ้าหญิงวิไลเรขาก็ตาม
กาลเวลาผ่านไปเจ้านางม่านแก้วได้ไปเกิดใหม่ และได้กลับมาที่วังแห่งนี้อีกครั้งซึ่งในปัจจุบันเป็นโรงเรียนสตรีชื่อว่า "โรงเรียนกุลนารีวิทยา" และได้กลายเป็นสมบัติของ หม่อมราชวงศ์จิรายุส หลานชายคนเดียวของหม่อมเจ้าหญิงวิไลเรขาซึ่งมีสิทธิในสมบัติทั้งหมดหลังจากที่ท่านชายใหญ่สิ้นพระชนม์ ในชาติภพใหม่นี้เธอชื่อ ราชาวดี เธอได้เข้าทำหน้าที่เป็นครูสอนภาษา ราชาวดีรู้สึกผูกพันกับสถานที่นี้เป็นอย่างมาก โดยเฉพาะเรือนฝรั่งด้านหลังและเพลงลาวม่านแก้ว ที่เป็นเพลงต้องห้ามของที่นี่เป็นอย่างยิ่งเนื่องจากเป็นเพลงที่ท่านชายใหญ่นั้นได้แต่งขึ้นเพื่อมอบให้แก่เจ้านางม่านแก้ว หญิงเดียวที่เขารัก ณ ที่แห่งนี้เธอได้พบกับท่านชายใหญ่ที่คอยวนเวียนรอคอยเธออยู่ตลอดเวลา แต่เป็นที่น่าเสียดายว่าราชาวดีนั้นลืมเรื่องราวที่เคยเกิดขึ้นในอดีตจนหมดสิ้น ราชาวดีสนใจเรื่องราวที่เกิดขึ้นในอดีตอย่างมากและหาโอกาสมาฟังท่านชายใหญ่เล่าเรื่องราวให้ฟังอยู่เสมอ โดยที่เธอไม่ได้เกรงกลัวเขาเลยแม้แต่น้อย
จนวันหนึ่งเธอได้พบรูปของเจ้านางม่านแก้วซึ่งมีใบหน้าละม้ายคล้ายเธอประหนึ่งเป็นพิมพ์เดียวกัน ทำให้เธอได้ทราบว่า เจ้านางม่านแก้วกับเธอจะต้องมีความเกี่ยวพันกันอย่างแน่นอน และเธอเองก็รู้สึกผูกพันกับท่านชายใหญ่โดยไม่รู้ตัว คุณชายจิรายุสหลงรักราชาวดี ถึงแม้ว่าเขาจะมี หม่อมราชวงศ์หญิงสวรรยา เป็นคู่หมั้นอยู่แล้ว จนเขาตัดสินใจที่จะถอนหมั้นกับคุณหญิงสวรรยา ซึ่งทำให้ท่านหญิงวิไลเรขา ซึ่งมีศักดิ์เป็นย่าและมีชีวิตอยู่อย่างเดียวดายอยู่ที่วังสาทรหลังจากเกิดเหตุโศกนาฏกรรมครั้งนั้น ท่านหญิงวิไลเรขาได้พบราชาวดี ซึ่งทันทีที่ได้เห็นเธอก็ปักใจทันทีว่านี่คือ เจ้านางม่านแก้วที่กลับชาติมาเกิดเพื่อทำลายเธอ และเธอเองก็ไม่อยากให้ประวัติศาสตร์ซ้ำรอย ท่านหญิงจึงวางแผนให้อาจารย์ใหญ่พาราชาวดีมาถวายการรับใช้ ซึ่งการที่ราชาวดีมาอยู่ที่นี่เธอได้พบว่าท่านหญิงวิไลนั้นเป็นผู้ที่เชี่ยวชาญเรื่องพิษ
วันหนึ่งเธอได้พบว่าท่านชายใหญ่มาหาเธอที่วังของหม่อมเจ้าหญิงวิไลเรขา เธอจึงสอบถามและได้ทราบว่าคนที่วางยาพิษม่านแก้วก็คือหม่อมเจ้าหญิงวิไลเรขานั่นเอง โดยร่วมมือกับหม่อมพเยียมารดาของท่านชายใหญ่ในการลงมือ และความพยาบาทจากครั้งนั้นก็ยังไม่สิ้นสุด เมื่อหม่อมเจ้าหญิงวิไลเรขาพยายามที่จะวางยาราชาวดีอีกครั้ง แต่ในครั้งนี้คุณชายจิรายุสมาช่วยเหลือได้ทัน หลังจากที่หม่อมเจ้าหญิงวิไลเรขาสิ้นใจไปพร้อมกับความพยาบาท คุณชายจิรายุสก็ได้ขอราชาวดีแต่งงานอีกครั้ง แต่เป็นเพราะความรัก ความจริงใจและความผูกพันของท่านชายใหญ่ที่มีต่อเธอ เธอจึงปฏิเสธและตัดสินใจละทางโลกไปปฏิบัติธรรมเพื่ออุทิศส่วนกุศลให้กับท่านชายใหญ่ สร้างความผิดหวังให้กับคุณชายจิรายุสเป็นอย่างยิ่ง จนเวลาผ่านไปอีกไม่นานเธอก็เสียชีวิต
ในที่สุดดวงชะตาของคนสองคนที่ได้พลัดพรากจากกันมานานแสนนานก็ได้กลับมาพบกัน ท่านชายใหญ่ได้กลับมาเกิดเป็นลูกชายคนเดียวของคุณชายจิรายุสกับคุณหญิงสวรรยาชื่อว่า หม่อมหลวงจิราคม ส่วนราชาวดีได้กลับมาเกิดเป็นลูกสาวของคุณถวิลเพื่อนรักของราชาวดีชื่อว่า อันตรา และมีใบหน้าละม้ายกับราชาวดีเป็นอย่างยิ่ง ทั้งสองสนิทสนมกันอย่างรวดเร็วจนคุณชายจิรายุสแปลกใจ แต่เมื่อคุณถวิลได้นำจดหมายของราชาวดีที่เขียนถึงเธอก่อนตาย และได้เล่าเรื่องราวทั้งหมดของเธอ ทำให้คุณชายจิรายุสเข้าใจและรู้ว่าที่ราชาวดีไม่รับรักเขาเป็นเพราะอะไร ทั้งจิราคมและอันตราผูกพันกันอย่างรวดเร็วเนื่องด้วยเพลงลาวม่านแก้วที่ทั้งคู่ชื่นชอบเป็นพิเศษจนทำให้ความสัมพันธ์พัฒนาอย่างรวดเร็วทั้ง 2 แต่งงานกันแต่ระหว่างนั้นดวงพระวิญญาณของท่านหญิงวิไลเลขา ผู้มีพระทัยอาฆาตไม่ยอมไปเกิด ก็ได้มาเล่นงานทั้งคู่ แต่แล้วคุณชายจิรายุสผู้เป็นดั่งแก้วตาดวงใจของท่านหญิงวิไลเลขาก็พูดจนท่านหญิงวิไลเลขาละความพยาบาทและไปเกิดได้ ในที่สุด การรอคอยและความรักของคนทั้งคู่ที่รอคอยการพบกันมานานแสนนานก็ได้กลับมาพบกันและสุขสมหวังอีกครั้ง
ผลสืบเนื่องจากละคร.
ปี พ.ศ. 2530 ละครเรื่อง แต่ปางก่อน ซึ่งสร้างเป็นครั้งแรกโดย มยุรฉัตร เหมือนประสิทธิเวช ได้รับการกล่าวขวัญจากผู้ชมทั้งในแง่เนื้อหาและเทคนิค จนได้รับรางวัลเมขลา จำนวน 3 รางวัล คือ ผู้แสดงประกอบดีเด่นฝ่ายหญิง (ดวงตา ตุงคะมณี), ผู้กำกับรายการละครดีเด่น (อรุโณชา ภาณุพันธุ์) และ ผู้ประพันธ์เพลงนำละครดีเด่น (วิรัช อยู่ถาวร) ซึ่งเพลงดังกล่าวได้รับความนิยมตั้งแต่ละครออกอากาศ จนมีการจัดทำเป็นอัลบั้มรวมเพลงฮิต และมีการขับร้องต่อโดยศิลปินนักร้องท่านอื่นๆ ตามงานอัลบั้มบันทึกเสียง งานคอนเสิร์ต งานฉลองต่างๆ แม้กระทั่งงานมงคลสมรส จึงกลายมาเป็นเพลงประกอบการแต่งงานยอดนิยมอีกเพลงหนึ่งด้วย
ละครในปี พ.ศ. 2548 ได้รับรางวัลโทรทัศน์ทองคำ ดาราสนับสนุนหญิงดีเด่น (สกาวใจ พูลสวัสดิ์)
ละครในปี พ.ศ. 2560 เดอะ วัน เอ็นเตอร์ไพรส์ ได้นำมาสร้างใหม่เพื่อออนแอร์ลงช่องวัน เดิมทีมีแผนให้ ชนะ คราประยูร ซึ่งเคยกำกับเวอร์ชันที่แล้วมากำกับเวอร์ชันนี้ด้วย แต่ภายหลังได้เปลี่ยนผู้กำกับเป็นสันต์ ศรีแก้วหล่อ ที่เคยฝากผลงานละครฟอร์มดีของค่ายไว้มากมาย อาทิ ฟ้าเพียงดิน, เลือดขัตติยา, แก้วลืมคอน, รักหลอก ๆ อย่าบอกใคร, ลิขิตรัก ลิขิตเลือด, ละอองดาว, หัวใจศิลา, แก้วล้อมเพชร, ชิงชัง, ตราบาปสีขาว, เรือนแพ, ดอกโศก, คู่กรรม, แผนรัก แผนร้าย, อีสา-รวีช่วงโชติ, บัลลังก์เมฆ, พิษสวาท ฯลฯ
ดับเบิลยูดับเบิลยูอี เอ็นเอ๊กซ์ที
เอ็นเอ็กซ์ที เรสต์ลิง  หรือชื่อเดิมของสมาคมนี้คือ ฟลอริดาแชมเปียนชิปเรสต์ลิง (; FCW) เป็นค่ายมวยปล้ำพัฒนาทักษะของสมาคม เวิลด์เรสต์ลิงเอ็นเตอร์เทนเมนต์ (WWE) ต่อมาได้เปลี่ยนชื่อมาเป็น เอ็นเอ็กซ์ที เรสต์ลิง
ในปี 2007 WWE ได้ซื้อบริษัทจาก สตีฟ คีร์น ซึ่งได้เป็นค่ายที่ 2 ต่อจาก OVW รายการของ FCW ฉายครั้งแรกใน Bright House Sports Network วันที่ 5 ตุลาคม 2007 และทุกๆ วันอาทิตย์ ประมาณ 6:00 น.
วันที่ 17 พฤษภาคม 2012 รายการ FCW จะบันทึกเทปร่วมกับรายการ WWE NXT และจะใช้สนามแค่สนามเดียวทุกสัปดาห์คือสนามของมหาวิทยาลัย Full Sail University ที่วินเทอร์พาร์ค, ฟลอริดา แถมจะให้สิทธิ์นักศึกษาของมหาวิทยาลัยดังกล่าวเข้าชมฟรีตลอดด้วย
FCW
เอฟซีดับเบิลยู
เซอร์ไวเวอร์ ริเดมป์ชันไอแลนด์
เซอร์ไวเวอร์ ริเดมป์ชันไอแลนด์  เป็นฤดูกาลที่ 22 ของรายการเซอร์ไวเวอร์ ในฤดูกาลนี้ได้ใช้สถานที่ถ่ายทำเดียวกันกับ เซอร์ไวเวอร์ นิการากัว แต่ได้เพิ่มสถานที่ใหม่แห่งหนึ่งซึ่งก็คือ เกาะแห่งการแก้แค้น โดยมีกติกาใหม่ว่า ผู้เล่นที่ถูกโหวตออกจะต้องเดินทางมายังเกาะแห่งการแก้แค้นทันทีในคืนนั้นๆ ผู้เล่นคนแรกที่ถูกโหวตออกไปจะมาคอยอยู่ที่เกาะนี้และเมื่อมีผู้เล่นคนที่สองหรือมากกว่านั้นถูกโหวตออกมา ทั้งหมดจะต้องแข่งการแข่งขันพิเศษเพื่อให้ได้อยู่บนเกาะนี้ต่อไป ซึ่งผู้ชนะจะต้องแข่งกับผู้เล่นที่ถูกโหวตออกเป็นลำดับถัดมาเรื่อยๆ พอถึงจุดหนึ่งผู้ชนะเพียงหนึ่งเดียวในเกาะนี้จะได้กลับเข้าสู่เกมในแบบเซอร์ไวเวอร์ปกติ ซึ่งเป็นการได้รับโอกาสที่สอง โดยกติกานี้เหมือนกับเซอร์ไวเวอร์ของประเทศอิสราเอลที่ใช้ชื่อว่า ดิไอส์แลนด์ออฟเดอะเดต พิธีกรรายการ เจฟฟ์ พรอบส์ ได้กล่าวไว้ว่า ในฤดูกาลนี้ไม่เหมือนกับฤดูกาลที่ 7 ที่นำผู้เล่นเก่ากลับมาแข่งเพราะผู้เล่นที่อยู่เดิมไม่ทราบว่าจะมีการหักมุมแบบนี้ แต่ในฤดูกาลนี้จะแจ้งให้ทราบตั้งแต่แรกเริ่มเลย ฉะนั้นผู้เข้าแข่งขันทุกคนจะต้องระมัดระวังให้มากขึ้นในแต่ละครั้งที่จะโหวตคนอื่นออกเผื่อว่าคนๆ นั้นได้กลับเข้ามาในเกม อีกประเด็นที่พิธีกรได้แจ้งให้ทราบคือ การแข่งขันบน เกาะแห่งการแก้แค้นนั้นจะเป็นส่วนหนึ่งของแต่ละตอนที่ออกฉายด้วยฉะนั้นการแข่งขันชิงรางวัลและสิทธิ์คุ้มกันสำหรับเผ่าจะถูกรวมเป็นอันเดียวกันหลายครั้งมาก ซึ่งไม่เหมือนกับฤดูกาลอื่นๆ ที่การแข่งขันชิงรางวัลและสิทธิ์คุ้มกันจะถูกแยกกันบ้างหรือรวมกันบ้างเป็นครั้งคราวแค่ 1-2 ครั้งเท่านั้น
เครื่องรางคุ้มกันที่ถูกซ่อนไว้โดยปกติจากฤดูกาลที่ 14-21 นั้นจะใช้ได้ถึงเฉพาะรอบ 6 คนสุดท้ายหรือในวันที่ 36 เท่านั้นแต่นับจากฤดูกาลนี้เป็นต้นไป เครื่องรางสามารถใช้ได้ถึงในรอบ 5 คนสุดท้ายหรือในวันที่ 37 นั่นเอง